જો બોલીને વાતો થઈ શકતી હોય તો ચૂપ રહીને તેનાથી પણ વધુ વાતો થઈ શકે છે. આંખો વાતો કરે છે. મૌનની ભાષા શબ્દોની ભાષાથી કોઈ રીતે નબળી હોતી નથી, બસ તેને સમજનાર જોઈએ. જે પ્રકારે શબ્દોની ભાષાનું શાસ્ત્ર હોય છે, એ જ પ્રકારે મૌનનું પણ ભાષા વિજ્ઞાન હોય છે. તે કોઈ શાસ્ત્રમાં લખાયેલું હોતું નથી. મૌનનું ભાષા વિજ્ઞાન પણ મૌન જ હોય છે. તેને સમજી શકાય છે પણ સમજાવી શકાતું નથી. મૌન અનંત ભાષા છે. જે પરમ સત્ય છે, તે કહી શકાતું નથી.